Diari Oficial de la Generalitat Valenciana


Sumari del DOGV 5130, del 08-11-2005 (2005/12190)

RESOLUCIÓ de 26 d'octubre de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de construcció del gasoducte denominat Ramal Cabanes . Orpesa, que discorre pels termes municipals de Cabanes i Orpesa. Expedient d'expropiació: JUEXPR/2005/39 CBREDE/2003/11/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/12547


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 26 d'octubre de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de construcció del gasoducte denominat Ramal Cabanes . Orpesa, que discorre pels termes municipals de Cabanes i Orpesa. Expedient d'expropiació: JUEXPR/2005/39 CBREDE/2003/11/12. [2005/M12013]  
Per Resolució de 6 de setembre de 2005, de la Direcció General d'Energia de la Conselleria d'Infraestructures i Transport, s'ha autoritzat, s'ha declarat la utilitat pública i s'ha aprovat el projecte d'execució de les instal·lacions corresponents al gasoducte denominat Ramal Cabanes . Orpesa i les seues instal·lacions auxiliars que discorren pels termes municipals de Cabanes i Orpesa, després de la corresponent informació pública prèvia. La dita declaració d'utilitat pública, d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, du implícita la necessitat d'ocupació dels béns i els drets afectats i implica la urgent ocupació d'estos, i és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen en els ajuntaments on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament d'actes prèvies a l'ocupació i, si fóra procedent, el de les d'ocupació definitiva.  
Tots els interessats, així com les persones que siguen titulars de qualssevol classes de drets o d'interessos sobre els béns afectats, hauran d'acudir personalment o representats per una persona degudament autoritzada, i hauran de presentar els documents acreditatius de la titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb les despeses a càrrec seu.  
L'alçament d'actes tindrà lloc el dia 14 de desembre de 2005, de 09.00 a 14.00 hores, a l'Ajuntament de Cabanes i el dia 15 de desembre de 2005, de 09.00 a 11.20 hores, a l'Ajuntament d'Orpesa.  
L'orde de l'alçament de les actes es comunicarà a cada interessat per mitjà de l'oportuna cèdula de citació, i s'indicarà la relació de titulars convocats en el tauler d'edictes dels ajuntaments assenyalats i al final d'este anunci, i se significarà que esta publicació es realitza, igualment, als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, de notificació de la present resolució en els casos de titular desconegut o amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació, Gas Natural, SDG, SA assumirà la condició de beneficiària.  
València, 26 d'octubre de 2005.. El conseller d'Infraestructures i Transport: José Ramón García Antón.